Luettelo televisiosarjan Salatut elämät henkilöistä

Tämä on **luettelo suomalaisen televisiosarjan ''[[Salatut elämät]]'' nykyisistä henkilöistä**.

Sarjasta poistuneet henkilöt on lueteltu artikkelissa Luettelo televisiosarjan Salatut elämät poistuneista henkilöistä.

## Kaikki henkilöt
### Pääosissa

### Sivuosissa

## Kajanderit, Axelssonit

### Laila Kajander
**Laila Kajander** (es. Sofia Lehtinen, 2020–) on Miki Kajanderin ja Susu Honkasen teini-ikäinen tytär. Hän oli tietoinen vanhempiensa aviokriisistä ja toivoi veljensä Matiaksen kanssa, että he ottaisivat avioeron. Myöhemmin lasten toive toteutui ja heidän vanhempansa erosivat. Laila myös näpisti Matiaksen kanssa Delismosta, mutta he jäivät heti kiinni. Laila karkasi Mikin luota ja päätyi Elina Taalasmaan vanhaan asuntoon poikaystävänsä Ollin kanssa. He jäivät kuitenkin kiinni tästä. Kun he olivat asuneet asunnossa, he olivat tutustuneet uuteen naapuriinsa Erika Ekholmiin. Susu palasi pian Pihlajakadulle ja jäi asumaan Elinan entiseen asuntoon. Äidin ja lasten välit eivät olleet kovin hyvät.

Laila kuitenkin sopi äitinsä kanssa. Hänen isänsä jouduttua vankilaan hän ja Matias muuttivat Susun luo Keravalle. He kävivät Pihlajakadulla useasti Erikan ja muiden kavereidensa luona, kunnes kuulivat Elinan asunnon olevan jälleen vapaana, he päättivät päästä siihen vuokralaisiksi. Lupauduttuaan hoitamaan Karin ja Sallan poikaa Tukkua, he onnistuivat tässä.

### Matias Kajander
**Matias Kajander** (es. Elmeri Ylä-Rautio, 2020–) on Miki Kajanderin ja Susu Honkasen teini-ikäinen poika. Hän oli tietoinen vanhempiensa aviokriisistä ja toivoi siskonsa Lailan kanssa, että he ottaisivat avioeron. Myöhemmin lasten toive toteutui ja heidän vanhempansa erosivat. Matias myös näpisti Lailan kanssa Delismosta, mutta he jäivät heti kiinni. Matias jäi auton alle kesäkuussa 2021. Myöhemmin Matiakselle selvisi, että Noel Axelsson ajoi hänen ylitseen. Matias halusi pelotella Noelia ampumalla hänen ohi, mutta jäi kiinni Mikille, joka kuitenkin päästi Matiaksen pakoon. Noelille selvisi lopulta totuus siitä, että Matias oli ollut toisen ampumisen takana. Kun Laila oli karkuteillä Elinan asunnossa Ollin kanssa, Matias vei kotoaan ruokaa heille. 

Matias oli ihastunut Erika Ekholmiin, joka oli silloin heidän naapurinsa. Matiaksen ystäviä ovat esim. Erika Ekholm, Olli Oksa, Magnus Mustavaara ja Vertti Seppänen. Aluksi Matiaksella ja Vertillä oli huonot välit, kun Matias yritti saada Erikan itselleen. Matias myöhemmin tutustui ja alkoi tapailemaan rinnakkaisluokkalaistaan Kerttu Mäkeläistä, mutta erosi tästä, koska piti enemmän Erikasta. Saatuaan tietää oikean syyn heidän eroonsa Kerttu kosti Matiakselle lähettämällä arkaluontoisen kuvan Matiaksen sukupuolielimestä koko luokalle. Matias pakeni tapauksesta seurannutta nöyryytystä äitinsä luo Keravalle, mutta viestiteltyään Magnuksen kanssa palasi takaisin väittäen päässeensä yli Erikasta. 

Kun Daniela kysyi Matiakselta, onko hänellä uutta ihastusta, Matias kertoi Danielalle, ettei halua uutta parisuhdetta, minkä Matiakseen ihastunut Magnus kuuli. Tietämättömänä Magnuksen tunteista Matias ihmetteli, miksi Magnus ei halua puhua hänelle ja turhautui. Dahlian ollessa koomassa Matias yritti tarjota Magnukselle tukeaan, mutta Magnus kuitenkin käski häntä jättämään hänet rauhaan. Vaikka Erika arveli Magnuksen kiukuttelevan vain, koska on huolissaan Dahliasta, Matias oli vuorenvarma, että Magnus on suuttunut hänelle ja päätti pysyä erossa hänestä. Matias alkoi kuitenkin osoittaa merkkejä siitä, että kaipaa Magnusta. Huomattuaan kuinka onneton Matias oli, Olli puhui Magnukselle. Magnus kutsui Matiaksen kanssaan kävelylle ja he saivat välinsä sovittua. Magnuksen alettua tapailla Paavo Luhtista, Matias alkoi osoittaa selviä mustasukkaisuuden merkkejä. Kaveriporukan ollessa juhlimassa Magnuksen 18-vuotissyntymäpäivää vuokramökillä, humalainen Matias suuteli Magnusta. Mökkireissun jälkeen Matias alkoi osoittaa yhä enemmän merkkejä siitä, että hänellä on tunteita Magnusta kohtaan. Ollin muutettua Kajanderien kämppikseksi Matias ja Magnus päätyivät suutelemaan Ollin tupareissa. Matiaksen ja Väyrysen tapeltu Moosessa, Magnus kysyi Matiakselta, mikä hänen ongelmansa Väyrysen kanssa on. Matias tunnusti olevansa ihastunut häneen ja olevansa sairaan mustasukkainen. 

Mikin jouduttua vankilaan Matias ja Laila muuttivat äitinsä luo Keravalle, mutta he kaipasivat takaisin Helsinkiin lähemmäs koulua ja ystäviään. Kun he kuulivat Elinan asunnon olevan jälleen vapaana, he päättivät päästä siihen vuokralaisiksi. Lupauduttuaan hoitamaan Karin ja Sallan poikaa Tukkua, he onnistuivat tässä.

### Daniela Axelsson
**Daniela Axelsson** (o.s. **Honkanen**, es. Lenita Susi, 2021–) on Susu Honkasen siskon, Marika Honkasen tytär. Susu otti Danielan ja Marikan luokseen asumaan Pihlajakadulle, kun he muuttivat Kouvolasta päästäkseen kauas Marikan väkivaltaisesta ex-miesystävästä. Daniela paljasti vahingossa Ainon ja Tomin salasuhteen, josta Aino kantoi kaunaa. Aino tönäisi Danielaa portaissa, mutta Henrik Ekholm ehti ottaa tämän kiinni. Daniela ihastui Henrikiin ja myöhemmin he alkoivat seurustella. Marika joutui kuitenkin entisen miesystävänsä pahoinpitelemäksi ja päätti lähteä tätä pakoon, jättäen Danielan ja Susun tämän miesystävän Noel Axelssonin luo asumaan. Myöhemmin Susu kuitenkin katosi ja Daniela jäi asumaan Noelin ja tämän pojan kanssa. Noel ihastui Danielaan ja sai Henrikin ja Danielan eroamaan. Pian Daniela ja Noel alkoivat seurustella. Suhde oli ollut myrskyisä, ja kumpikin on pettänyt toisiaan, Noel ex-vaimonsa Elinan Taalasmaan ja Daniela Henrikin kanssa. Daniela ei tiennyt Noelin huumaavan tätä, koska Noel halusi Danielan poistavan kierukan. 

Danielasta huolissaan oleva Susu yritti auttaa Danielaa, mutta hän kuitenkin uskoi Noelin valheita Sususta, ja kävi tämän kimppuun. Susu ja Daniela saivat sovittua myöhemmin riitansa ja olivat taas läheisissä väleissä. Noel, joka halusi lapsen Danielan kanssa, yritti juonitella tämän raskaaksi puhkomalla kondomeihin reikiä. Noel vaati Danielaa valitsemaan vauvan tai eron. Noelin epäonneksi Daniela päätti muuttaa majatalo Amandaan. Danielan pahoinvoinnin takia hän teki raskaustestin, joka osoitti, että Daniela on raskaana. 

Daniela päätti kertoa asiasta Susulle, joka toivoi, että Daniela tekisi abortin. Susu ja Daniela eivät huomanneet Noelia, joka salakuunteli heitä. Myöhemmin Danielan kävellessä kadulla, hän törmää Noeliin ja he päättävät selvittää välinsä. Susu yritti epätoivoisena saada heidät eroamaan. Lopulta Daniela katkaisi välinsä lopullisesti tätiinsä.

Noelin ja Danielan palatessa yhteen, Daniela kertoi hänelle olevansa raskaana. Noel oli varma, että Daniela tekee abortin, mutta yllättyy, koska Daniela päättääkin pitää lapsen. Noel ja Daniela kuulivat Anniinan vastaanotolta, että saavat poikavauvan. He päättävät että pojan nimeksi tulisi Daniel Pauli Axelsson.

Daniela ja Noel alkoivat suunnitella häitään vasta eronneen Kallen hääsuunnitelmalla jolta Noel on sen kiristänyt. Toisaalla Salla kertoo Danielalle kauhutarinoita Pihlajakadun asukkaiden häistä, joka saa Danielan stressaantumaan. Jiri Viitamäki oli Noelin bestman ja Danielan kaaso oli tämän serkku Laila. Häät sujui täydellisesti ja Daniela muutti sukunimensä Axelssoniksi.

Pihlajakatulaisten haastaessa Noelin oikeuteen hissin laittomasta korjauttamisesta sovittu päivämäärä osui samalle päivälle kuin heidän lapsensa ultrakuvaukset. Noel ehti kuitenkin molempiin. Kuvauksissa ei löydetty sydänääniä, joten heidän lapsensa todettiin kuolleeksi. Danielan synnytys käynnistettiin lääketieteellisesti. Daniela tuli myöhemminkin uudestaan raskaaksi, mutta raskaus päättyi keskenmenoon.

### Noel Axelsson

## Laitelat

### Ismo Laitela

### Kalle Laitela

## Nikkiset, Ekholm
### Aki Nikkinen

### Alissa Nikkinen

### Henrik Ekholm
**Henrik Ekholm** (es. Tuure Taskinen, 2021–) on Aki Nikkisen serkku. Hänen isänsä on Lars Ekholm, joka on Akin isän, Eerik Ekholmin veli. Henrik osui paikalle, kun Aki ja Aino Forss keskustelivat seuraavasta vaiheesta, jolla Aki saisi Ingvar Mustavaaran mukaan valtaamaan Mustavaara-yhtiön Mustavaaroilta. Ainon salanauhoitettua Sabrina Mustavaaran puhetta, Henrik manipuloi tallennetta niin, että Sabrina kuulostaa vihaavansa Ingvaria.

Henrik kiinnostui myöhemmin Nella Tammisesta, johon hän törmäsi heti saavuttuaan Pihlajakadulle, kun Nella oli muuttamassa Hankoon. Nella muutti nopeasti takaisin Pihlajakadulle, koska ei viihtynyt Hangossa. He alkoivat seurustella, mutta suhde päättyi eroon. Henrikillä oli erimielisyyksiä Severi Sievisen kanssa, mutta he sopivat välinsä ja ystävystyivät. Daniela Axelsson ihastui Henrikiin, muttei saanut aluksi häneltä vastakaikua. Henrik ihastui Ainoon, vaikkei Aino ollut todellisuudessa kiinnostunut Henrikistä. Aino lupasi viettää yhden yön hänen kanssaan, jos Henrik auttaisi häntä kostamaan Danielalle, joka paljasti vahingossa Ainon ja Tomin suhteen. Myöhemmin Henrik ihastui oikeasti Danielaan ja he alkoivat seurustelemaan uudelleen. Daniela sai kuitenkin kuulla vahingossa Ainon ja Henrikin juonesta, ja jätti Henrikin. Pari palasi kuitenkin myöhemmin yhteen, mutta erosi jälleen Akin ja Henrikin kaapattua Danielan, jotta tämä ei kertoisi kaksikon aikeista varastaa Noelin asiakkaat. 

Henrik päätyi sekaantumaan JP Kokon hämäräbisneksiin yhdessä Benjamin Taalasmaan kanssa. JP mursi Henrikin sormen, kun kaksikko yritti lopettaa yhteistyön. Lopulta Benjamin varasti JP:n rahat, ja lähti Suomesta jättäen Henrikin pulaan. Hän aneli apua Akilta, joka paljastui pian JP:n pomoksi. Henrik sai myöhemmin tietää tästä, ja kiristi itsensä Akin "liikekumppaniksi." Henrikin sisko Erika muutti myöhemmin myös Akin ja Henrikin luo. JP joutui lopulta vankilaan, yritettyään murhata Mikin, Mariannan ja Hanin, sekä ajettuaan Cindyn yli. Henrik ja Aki jatkoivat yhä bisneksiään, tällä kertaa apunaan Miki Kajander ja Petri Simola. He toivat maahan suuren huumelastin, jota he onnistuivat piilottelemaan pitkään. Miki jäi kuitenkin kiinni huumeiden kuljettajien auttamisesta, ja joutui vankilaan, kun ei suostunut paljastamaan nimiä. Henrik ajautui käyttämään tätä maahantuotua kokaiinia joitain kertoja. Lopulta poliisit pääsivät lastin jäljille. Petri kiristi Akilta kaksi miljoonaa, ja Aki menetti tämän johdosta kaiken asuntoaan lukuunottamatta. Sen jälkeen Henrik, Erika ja Aki ovat eläneet niukasti.

Jokin aika JP:n vankilaan joutumisen jälkeen ja päästyään Danielasta yli, Henrik alkoi kaivata uutta suhdetta. Hän kävi treffeillä, jotka osoittautuvat katastrofiksi. Joanna Lumijoki saapui kuitenkin paikalle, ja pelasti tämän. He päätyivät sänkyyn, ja Henrik ihastui Joannaan, joka ei kutenkaan halunnut seksiä enempää. He aloittivat seksisuhteen, mutta lopulta Joanna tajusi olevansa raskaana. Hän päätti olla kertomatta asiasta Henrikille ja lähti Helsingistä miettiäkseen rauhassa, mitä tekisi raskauden suhteen. 

Joannan lähdettyä, Henrik ajautui kokaiinin vaikutuksen alaisena juttelemaan ex-tyttöystävänsä Nellan kanssa, ja he päätyivät sänkyyn. He huomasivat pian, että heillä on yhdessä hauskaa, ja päättivät palata yhteen. Henrik ja Nella menivät kihloihin ja päättivät mennä pian naimisiin. Henrik seurueineen odotti Nellaa maistraatissa, mutta Nella lähti Lontooseen ja jätti Henrikin. Sydän särkyneenä Henrik päätyi uudestaan käyttämään huumeita.

Huumekierteessä ollessaan Henrik tapasi Kerttu Mäkeläisen, joka otti hänet luokseen asumaan. Huumeongelmaisen äidin lapsena Kerttu yritti auttaa Henrikiä pääsemään kuiville, mutta löydettyään huumeita Henrikin taskusta, hän heitti tämän pihalle. Henrik palasi takaisin Akin luo ja he päättivät yhdessä paeta Akin jäljille päässyttä Lindaa.

## Mustavaarat
### Dahlia Mustavaara

### Gunnar Mustavaara

### Magnus Mustavaara
**Magnus Mustavaara** (es. Ukko Sirén, 2017–2018, 2019, 2020, Leevi Rapeli, 2024–) on Monica Mustavaaran ja Jiri Viitamäen vuonna 2017 syntynyt poika. Magnus syntyi Pihlajakadun saunaan, josta Eva Tamminen löysi hänet ja Monican joka oli veren tahrima ja menettänyt tajuntansa synnyttäessään. Monica ja Magnus molemmat silti selviytyivät synnytyksestä. Monicalla ja Jirillä oli kitkaa, koska Magnus putosi lattialle ollessaan Jirin luona hoidossa eikä Monica siksi luottanut Jiriin. Vähitellen Monica rakensi uuden luottamuksen hänen ja Jirin välille, minkä seurauksena Magnus on päässyt jälleen Jirin luo jopa yöksi. Monica oli yhdessä vaiheessa sitä mieltä, ettei aio todistaa Jirin isyyttä, mutta tuli loppuvuodesta 2017 siihen päätökseen, että Jiristä tulee virallisesti Magnuksen isä.

Keväällä 2018 Magnus sairastui tuhkarokkoon sen seurauksena, että Monica ei ollut rokottanut Magnusta. Magnukselle tuli tuhkarokon jälkeen aivokuume, joka oli viedä hänen henkensä, mutta Magnus kuitenkin selvisi aivokuumeesta. Tämän jälkeen Monica ja Jiri päättivät perustaa perheen ja mennä naimisiin, mutta liitto päättyi vain muutaman kuukauden kuluttua avioeroon.

Kun Magnus palasi sarjaan vuonna 2024 hän ei suostunut olemaan ollenkaan tekemisissä Jirin perheen kanssa, koska tämä ei antanut hänelle ollenkaan huomiota.

Myös Jiri palasi sarjaan vuoden 2024 päätösjaksossa. Magnus ei aluksi halunnut asua Jirin ja Anniinan kanssa Pihlajakadulla, mutta hän muutti mielensä hyvin pian. Magnus ystävystyi nopeasti muiden Pihlajakadun nuorten kanssa. 

Käydessään tapaamassa isosetäänsä Ingvaria sveitsiläisessä hoitokodissa, Magnus sai tältä viestin, jossa Ingvar epäili jonkun juonitelleen psykiatrisella osastolla olevan Gunnarin sinne. Magnus päätti pelastaa isoisänsä ja värväsi Karin avukseen. Pelastusoperaatiota varten Magnus varasti lääkärinä toimivan Anniinan kulkukortin ja vei sairaalan varastosta kaksi lääkärintakkia samalla, kun Kari muokkasi pakettiauton näyttämään ambulanssilta. Magnus jäi kuitenkin kiinni ja häntä hämärähommista epäilevä Jiri laittoi hänet arestiin. Kari onnistui pelastamaan Gunnarin, mutta lääkepöhnässä oleva Gunnar ei tunnistanut Magnusta. 

Gunnar on maininnut, että "Magnus ei halua rajoittaa ketä rakastaa". Hän on ihastunut Matias Kajanderiin, minkä Matiaksen serkku Daniela on huomannut. Danielan puhuttua asiasta Magnuksen kanssa Magnus kertoi Jirille olevansa ihastunut "yhteen kaveriinsa, jota Jiri ei tiedä" (Jiri tietää Matiaksen). Daniela yritti jopa mahdollisesti auttaa Magnusta, sillä hän kysyi Matiakselta, onko hän ihastunut kehenkään. Matias vastasi kieltävästi, minkä Magnus kuuli. Tietämättömänä Magnuksen tunteista Matias ihmetteli, miksi Magnus ei halua puhua hänelle ja yritti saada yhteyden Magnukseen. Dahlian ollessa koomassa myrkytyksen takia Matias yritti tarjota Magnukselle tukeaan, mutta Magnus kuitenkin käski häntä jättämään hänet rauhaan. Magnus katui heti ja toivoi, että olisi keksinyt jonkun tekosyyn. Peläten, että Matias luulee tehneensä jotain väärin, Magnus avautui Dahlialle tunteistaan Matiasta kohtaan toivoen, että Dahlia voisi neuvoa häntä. Magnuksen sanoista loukkaantunut Matias luuli Magnuksen olevan suuttunut hänelle, joten hän päätti pysyä erossa Magnuksesta. Juteltuaan Magnuksen kanssa Olli Oksa tajusi, että Magnus on ihastunut Matiakseen ja kertoi siitä muulle kaveriporukalle. Selvisi, että Magnus on jo ulkona kaapista, sillä Erika mainitsi "kaikkien tietävän, että Magnus on panseksuaali". Erika ja Vertti eivät olleet kuitenkaan varmoja, että kyse on ihastuksesta. Magnuksen mentyä tapaamaan heitä Mooseen Olli kysyi häneltä suoraan onko hän ihastunut Matiakseen, juuri kun Matias astui sisään. Magnus lähti ujona, mikä vakuutti Erika ja Vertin siitä, että hän on ihastunut. Olli kävi tapaamassa Magnusta toivoen, että tämä saisi asiat selvitettyä Matiaksen kanssa. Ollin kannustamana Magnus kutsui Matiaksen kanssaan kävelylle voidakseen kertoa hänelle tunteistaan. Matias innostui ohi kävelevän tytön hymyiltyä hänelle, joten Magnus kertoikin epäilevänsä Aaroa Gunnarin lääkepöhnän ja Dahlian myrkytyksen aiheuttamisesta. Kun Magnus kertoi Dahlialle olevansa ihastunut Matiakseen, Dahlia järjesti hänelle treffit Melvin Malbäckin kanssa, mistä Magnus ei ilahtunut.

Syyskaudella 2025 Magnus kuitenkin tutustui kirjastossa sattumalta Paavo "Väyrynen" Luhtiseen. Kaksikon välille syttyi kipinä heti ensimmäisillä treffeillä, jonka myötä Magnus päätti, että on aika päästä yli Matiaksesta. Magnus ei kuitenkaan ole kyennyt unohtamaan Matiasta, vaan kertoi Dahlialle, kuinka hän pitää Matiaksesta, paljon. Kun Dahlia kysyi kumman Magnus oikeasti haluaa, Magnus väitti haluavansa Väyrysen, mutta Dahlia huomasi, ettei hän ollut täysin rehellinen. Ollin muutettua Kajanderien kämppikseksi Magnus suuteli Matiasta Ollin tupareissa.

## Mäkeläiset
### Kerttu Mäkeläinen
**Kerttu Mäkeläinen** (es. Inka Ylönen, 2024–) on Matias Kajanderin rinnakkaisluokkalainen. He ihastuivat toisiinsa ja tapailivat vähän aikaa, mutta Matias jätti Kertun, koska tämä piti enemmän vanhasta ihastuksestaan Erikasta. Kerttu ei ottanut eroa hyvin ja kosti jakamalla Matiakselta pyytämänsä arkaluontoisen kuvan koko koululle. Hän väitti, että Matias oli lähettänyt kuvan pyytämättä saaden kaikki luulemaan, että Matias olisi ahdistelija. Matiaksen sisko Laila ajoi vahingossa Kertun päälle sähköskuutilla, minkä seurauksena Kerttu alkoi kiristää häneltä rahaa. Lailaan ihastunut Vertti Seppänen maksoi kuitenkin Kertun hiljaiseksi.

### Riikka Mäkeläinen
**Riikka Mäkeläinen** (es. Anniina Piiparinen, 2025–) on Kerttu Mäkeläisen äiti ja pitkän linjan huumeiden käyttäjä. Riikka oli asui hetken Kertun luona, mutta katosi ja otti Kertun säästöt mukanaan. Kerttu valehteli Henrikille että Riikka oli mennyt siskonsa luo Turkuun, mutta Henrik löysi Riikan tajuttomana kadulta. 

## Taalasmaat
### Kari Taalasmaa

### Tukku Taalasmaa
**Tukku Taalasmaa** (es. Roope Malkki, 2023–) on Salla ja Kari Taalasmaan yhteinen poika. Alun perin hänen nimensä piti olla Jesse Julius Mattila tai Antti Karinpoika Taalasmaa, mutta Salla antoi papille vahingossa lapun, jossa luki lapselle annettavan nimi Tukku Taalasmaa. 

Kun Joonatan ja Hani olivat Tukun lapsenvahteja, he ajatuksissaan ottivat väärät kärryt. Tukulle ei onneksi käynyt mitään, mutta Joonatan ja Hani menettivät työnsä.

### Salla Taalasmaa

## Sievinen, Viitamäki

### Lasse Sievinen

### Jiri Viitamäki

## Vaalanne, Eerikäinen

### Aaro Vaalanne

### Linda Eerikäinen
 

## Väreet

### Tatu Väre
**Tatu Juhani Väre** (es. Marko Nurmi, 2025–) on poliisi, jonka Kalle tapasi sairaalassa ja Kalle ihastui häneen. Kalle oli kuitenkin varma, että Tatu on hetero ja naimisissa. Tatu puolestaan uskoi, että Kalle ei ole homo. He matchasivat sattumalta Tinderissä ja menivät treffeille, mutta treffit epäonnistuivat väärinkäsityksen takia. Tajuttuaan kuka hänen tapaamansa "Juhani" (molemmat käyttivät toista nimeään ja olivat ilman kuvaa) oli, Kalle kertoi Tatulle, että hän oli se "Juhani", joka Tatun piti tavata. He sopivat uudet treffit. 

Tatusta tuli Linda Eerikäisen kollega. Tatu kertoi Lindalle eronneensa aviomiehestään, koska tämä petti häntä. Kuultuaan, että hänen pitää käydä lääkärintarkastuksessa, Tatu kertoi Lindalle toivovansa, että saa "yhden kiinnostavan ja komean lääkärin". Kallen tehdessä terveystarkastusta, Tatu koki nauttivansa siitä hieman liikaa, joten hän yritti harhauttaa itseään muistelemalla Suomen presidenttejä.

### Hugo Väre
**Hugo Väre** (es. Lenni Jyllinmaa, 2025–) on Tatu Väreen poika, joka tuli sairaalaan rokotettavaksi, kun koira oli purrut häntä.

## Muut henkilöt

### Kristian Harju
**Kristian Harju** (es. Axel Milliam, 2021–) on Tallinnan Moosessa työskennellyt baarimikko, johon Nella Tamminen ihastui käydessään Violan kanssa Tallinnassa. Myöhemmin he kävivät treffeillä Tallinnassa. Kristian ehdotti, että Nella tulisi käymään hänen asunnollaan, mutta hänen odotellessaan Nellaa, oli tämä palannut Helsinkiin. Kristian päätti hurmata Nellan, kun hän erosi Henrikistä. Pari alkoi seurustelemaan, ensin salassa Nellan perheen ja Kristianin työn vuoksi. Hän oli tuolloin biologian opettaja Pihlajakadun läheisessä lukiossa. Pian Lasse sai tietää heidän seurustelustaan, eikä pitänyt ajatuksesta, että hänen lapsenlapsensa seurustelee oman opettajan kanssa. Hän kuitenkin tajusi heidän olevan täysi-ikäisiä ja tarpeeksi kypsiä tekemään omat päätöksensä ja antoi suhteelle siunauksensa. Henrikin mustasukkaisuus ajoi siihen, että tämä halusi kostaa Nellalle. Henrik paljasti Ainon avustuksella koulun rehtorille Kristianin läheiset välit Nellan kanssa. Kristian ei voinut tehdä muuta, kuin lopettaa työt lukiolla ja jatkaa päätoimisena tarjoilijana Moosessa.

Nella ja Kristian päättivät jatkaa suhdettaan Henrikin ja Ainon suunnitelmasta huolimatta. Kun Nellan ystävä Viola surmasi vahingossa Matti Virtasen, päätyivät Nella ja Kristian auttamaan ystäväänsä ruumiin kätkemisessä ja todisteiden hävittämisessä. Kristian teki tämän erittäin vastahakoisesti ja harkitsi poliisille soittamista monta kertaa. Muut saivat hänet kuitenkin luopumaan aikeistaan. Kristian kuitenkin kertoi, ettei Nella ole se sama nainen, johon hän ihastui. Kristian pani suhteen jäihin, mutta auttoi kuitenkin muutaman kerran Nellaa, kun Matin ruumis oli vaarassa löytyä. Myöhemmin Kristian tajusi tehneensä virheen Nellan suhteen ja pari palasi yhteen. Hän oli päättänyt unohtaa kaiken, mikä liittyy Matti Virtaseen sekä tämän kuolemaan ja olla yhdessä onnellinen Nellan kanssa. Nellan ollessa vankilassa Kristian petti Nellaa tämän äidin Evan kanssa. Nella pääsi myöhemmin koevapauteen, joka tuli Kristianille yllättäen. Kristian kertoi Nellalle pettäneensä häntä, kun tämä oli huomannut Kristianin olevan erilainen kuin ennen. Uutisen myötä Nella sai sydänkohtauksen, ja pari erosi. Myöhemmin Nella halusi kuitenkin puhua Kristianille, minkä jälkeen he palasivat yhteen. Kristian ei kuitenkaan pystynyt unohtamaan Evaa ja petti tyttöystäväänsä tämän kanssa useaan kertaan. Kristian ja Eva jäivät lopulta kiinni kevätkauden 2023 päätösjaksossa, minkä vuoksi Nella jätti Kristianin syyskauden alussa.

Kristian alkoi pian Nellasta erottuaan seurustelemaan julkisesti Evan kanssa ja muuttikin pian tämän luokse. Suhdetta on kuitenkin varjostanut Evan epäilyt siitä, miten Nella ja muut hänen tuttavansa suhtautuvat parin seurusteluun ja yhdessä asumiseen. Eva osoitti olevansa tosissaan Kristianin kanssa asentamalla kotioveensa laatan, jossa luki hänen sukunimensä. Vietettyään aikaa Nadjan kanssa, Kristian alkoi haaveilla omasta lapsesta, mutta Evan kerrottua olevansa steriloitu Kristian jätti Evan.

### Tiina Rajala
**Tiina Rajala** (es. Anna Rimpelä, 2011–2013, 2018–2020, 2022–) on poliisiaseman päällikkö, joka nähtiin sarjassa ensimmäisen kerran vuonna 2011. Hän tutki tapahtumaa, jossa Jenni Vainio vaihtoi Cindy Rintalan ja Isabella Holmin vauvat keskenään synnytyssairaalassa. Myöhemmin hän tutki tapahtumaa, kun Severi Sievinen väitti Ismo Laitelan pahoinpidelleen häntä. Tapaus osoittautui kuitenkin lavastetuksi ja Severin juoneksi. Hän pidätti Kuulan perhettä vainonneen Heiskasen. Tiina palasi sarjaan helmikuussa 2018, kun hän sai tietää Linda Eerikäisen ottaneen vastaan lahjuksia. Tiina palasi jälleen sarjaan tammikuussa 2019 tutkiessaan Sami Kososen murhaa. Vuonna 2020 hän oli mukana Lindan ja Kari Taalasmaan kanssa peiteoperaatiossa, jonka tarkoituksena oli saada iso huumeliigan pyörittäjä kiinni. Vuonna 2022 Tiina palasi sarjaan soittaessaan alaiselleen Joanna Lumijoelle. Tiina kävi syksyllä 2023 treffeillä Lindan isän Aaro Vaalanteen kanssa ja he päätyivät sänkyyn.

### Sampo Kaukovaara

### Jutta Korhonen

### Marianna Kurki

### Olli Oksa

**Olli Oksa** (es. Sami Sowe, 2023–) on Lailan poikaystävä. Miki teki haavan Ollin sormeen pihdeillä, koska JP Kokko pakotti. Laila ja Olli piileksivät Elinan vanhassa asunnossa, mutta jäivät kiinni.

Myöhemmin Aki tarjosi Ollille diilin, jotta saisi Mariannan luottamuksen. Olli osti diilistä saaneilla rahoilla sähköskuutin. Ollille todettiin tarkkaavaisuus- ja ylivilkkaushäiriö ADHD, ja Olli salasi tämän Lailalta.

### Vertti Seppänen
**Vertti Seppänen** (es. Akseli Sarvilinna, 2024–) on sarjan nuorten, eli muun muassa Erikan, Matiaksen ja Lailan koulukaveri. Vertti on luonteeltaan urheilullinen ja sosiaalinen. Vertti ja Erika alkoivat myöhemmin seurustelemaan.

Syyskaudella 2025 Vertti alkoi kuitenkin osoittaa ihastumisen merkkejä Laila Kajanderia kohtaan.

### Joanna Lumijoki

### Iisa Havu
**Iisa Havu** (es. Minna Koskela, 2025–) on punakenkäinen mysteerinainen, jonka Ismo tapasi kevätkauden 2025 päätösjaksossa. Hän on ammatiltaan stylisti, mutta omistaa nyt myös kaupan ostettuaan Aaro Vaalanteelta Aaron valinnan. Kaupan uudeksi nimeksi tuli Iisan Valinta.

### Paavo Luhtinen
**Paavo "Väyrynen" Luhtinen** (es. Luka Töyrä, 2025–) on Magnus Mustavaaran tapaama poika kirjastossa. Paavo antoi lukemansa kirjan Magnukselle, joka löysi viimeiseltä sivulta nimen Paavo Luhtinen ja hänen puhelinnumeronsa. He kävivät treffeillä ja Magnus antoi Paavolle lempinimen "Väyrynen", kun Paavo kysyi mitä Magnukselle tulee ensimmäisenä mieleen Paavosta. He sopivat tapaavansa uudestaan. Myöhemmin he alkoivat seurustella ja Paavo on jopa tavannut Magnuksen isän Jirin sekä äidin puolen isovanhemmat Dahlian ja Gunnarin, jotka tosin eivät pidä lapsenlapsensa poikaystävästä, koska Paavo ei ole rikkaasta suvusta vaan opiskelee kokiksi ammattikoulussa.

### Alex Martin
**Alex Martin** (es. Alexander Snow, 2025–) oli Axelsson Companyn asiakas, joka ihastui Nella Tammiseen. Nellan ollessa Alexin luona työasioissa hän sai tietää Alexin parantumattomasta sydänsairaudesta. Jutellen hetken asiasta he päätyivät suutelemaan ja lopulta sänkyyn. 

Alex päätti muuttaa Lontooseen, kun Henrik Ekholm sai tietää Alexin ja Nellan erehdyksestä. Alex ei kuitenkaan pystynyt muuttamaan Lontooseen, koska hän joutui sydänleikkaukseen.

Sydänleikkauksen jälkeen Alex muutti lopulta Lontooseen, ja Nella päätti lähteä mukaan.

Joulukuussa 2025 esitettävässä jaksossa Alex palasi sarjaan. Alex kertoi Nellan jättäneen hänet ja muuttaneen Balille. Alex muutti Majatalo Amandaan, jossa hän alkoi osoittaa mahdollisia kiinnostuksen merkkejä Daniela Axelssonia kohtaan.

### Jenna Haarla
**Jenna Haarla** (es. Eveline Tainio, 2026–) on Alissan paras ystävä, joka muuttaa Vaasasta Pihlajakadulle Alissan kämppäkaveriksi.

## Lähteet